**Coventry** je grad i metropolitanski borough od 355,026 stanovnika u sredini Engleske. Coventry je administrativni centar vlastitog borougha. Poznat je po velikom razaranju koje je doživio za Drugog svjetskog rata i po Lady Godivi koja je gola projahala kroz grad, da smanji porez svojim sugrađanima.

Geografija
----------

Winston Churchill obilazi ruševine katedrale
Coventry leži udaljen 31 km jugoistočno od Birminghama u Grofoviji Zapadni Midlands, na teritoriju koji je nekad bio dio historijske grofovije Warwickshire.

Historija
---------

Coventry je najvjerovatnije izrastao za saksonskih vremena. Kad su danski Vikinzi 1016 opljačkali saksonski samostan sv Osburga, earl Leofric od Mercije (muž Lady Godive)podigao je 1043. novi.

Taj samostan doprinjeo je rastu trgovine i donio prosperitet gradu. Do sredine 15. vijeka Coventry je izrastao u značajan centar manufakturne proizvodnje vunih tkanina, poznat po pređi, ali i po brojnim drugim zanatlijama i njihovom robom.

Tokom 18. vijeka glavna privredna aktivnost, isprva je bila proizvodnja svilenog konca, a kasnije satova. Trgovina svilenim koncem zamrla je 1860. pa su brojni tkalci napustili grad. Ali je uvođenje proizvodnje bicikala 1868. donjelo novi prosperitet gradu.

Radnici iz zamiruće industrije satova, brzo su se kao vješti mehaničari prebacili na proizvodnju bicikala i od njih razvili motocikle, a kasnije i automobile. Prvi Daimler automobil proizveden je u Coventryu 1896. Od 20. vijeka proizvode se viskozna vlakna, a nešto kasnije radioelektronika i oružje.

Coventry je za Drugog svjetskog rata pretrpio velika razaranja. Zračni napadi Luftwaffe u novembru 1940. i aprilu 1941. uništili su veći dio grada, uključujući čitavu katedralu sv. Mihaela (osim zvonika), franjevačku crkvu i 50,479 oštećenih kuća. Obnova gradskog centra nakon rata bila je usmjerena na odvajanje pješačkog od automobilskog prometa, pa je novi centar grada okružen unutrašnjim obilaznicama.

Novu katedralu sv. Mihaela, projektirao je škotski arhitekt Basil Spence, a posvećena je 1962. Danas je to vjerojatno najpoznatija znamenitost grada, on je u svoj projekt potpuno nove građevine ukomponirao preostali zvonik i ruševine starog crkvenog broda.

Prosperitet prerađivačke industrije nakon rata privukao je velik broj radnika u grad, pa su za njih podignute brojne velike stambene zgrade.

Skulptura Bijeli luk

Privreda
--------

Danas se u Coventryu proizvode motorna vozila (Triumph, Ferguson, Peugeot, Hackney) mašine i alatni strojevi. U tim industrijama radi najviše ljudi, ali su i tekstilna industrija i telekomunikacije takođe važne. Pored grada prolazi autoput M6, a ima i aerodrom (IATA: CVT, ICAO: EGBE)

Obrazovanje
-----------

Grad je i snažni obrazovni centar, sa dvije vrlo stare srednje škole, uz brojne druge, i tri koledža. Univerzitet u Warwicku dobio je povelju kojom mu je odobren rad 1965. godine, a Univerzitet Coventry 1970.

|  |  |  |
| --- | --- | --- |
| * Sovjetski Savez, Staljingrad, 1944.
* Zapadna Njemačka, Kiel, 1947.
* Čehoslovačka, Lidice, 1947.
* Francuska, Saint-Étienne, 1955.
* Poljska, Varšava, 1957.
* Jugoslavija, Beograd, 1957.
* Jugoslavija, Sarajevo, 1957.
* Austrija, Graz, 1957.
* Francuska, Caen, 1957.
 | * Nizozemska, Arnhem, 1958.
* Irska, Cork, 1958.
* DDR, Dresden, 1959.
* Čehoslovačka, Ostrava, 1959.
* Italija, Bologna, 1960.
* Jamajka, Kingston, 1962.
* Rumunjska, Galaţi, 1962.
* SAD, Coventry, Connecticut, 1962.
* Mađarska, Dunaújváros, 1962.
 | * Mađarska, Kecskemét, 1962.
* Kanada, Granby, 1963.
* Kanada, Windsor, 1963.
* SAD, Coventry, RhodeIsland, 1971.
* Kanada, Cornwall, 1972.
* SAD, Coventry, NewYork, 1972.
* Kina, Jinan, 1983.
* Bugarska, Pernik, 1990.
 |

Panorama gradaPanorama grada

Izvori
------

1. 1 2 3 4  „United Kingdom: West Midlands" (engleski). City population. Pristupljeno 05. 12. 2016.
2. 1 2 3 4 5 6 7 8 9 10  „*Sandwell*" (engleski). Encyclopædia Britannica. Pristupljeno 5. 12. 2016.

Vanjske veze
------------

***Coventry*** na Wikimedijinoj ostavi

* *Coventry City Council* ()